  Туспуктэм: vk.com (Александр Бречалов) Наталия Сильвестрова Сьӧлта ёросысь Узя черкогуртысь нылпи садэз тупатъязы. Ужъёсты «Деревня будущего» ӵектос улсын быдэстӥзы. Со сярысь Удмуртилэн тӧроез Александр Бречалов «ВКонтакте» мерлыко вотэсысь бамаз ивортӥз. Юртын ваньзэ воштӥзы, туара тӥрлыкъёс басьтӥзы: интерактивной песочницаос, панельёс, робот лэсьтон наборъёс. «Вуоно гуртысь» пиналъёс ӟеч, туала амалъёс мед дышетскозы шуыса нылпи садлэн ужаз STEM-технологиосты пыӵатозы. Ӵектосъя черкогуртын куасэн но роликен ветлон трасса лэсьтӥзы, кыр сценаен мерлыко инты радъязы, шор урам сюресэ асфальт кисьтӥзы, пыдын ветлӥсьёс понна бресчатка вӧлдӥзы. Ӵектосэз быдэстонэ черкогуртын улӥсьёс мыло-кыдо пырисько. Тодэ вайытом, Узяын лулчеберет юртэз пуктӥськон азьланьтӥське. Тегъёс: нылписад тупатъянужъёс Сьӧлта Удмуртия  